金像獎2024|一文睇清女星14位靚爆造型 楊偲泳鄧麗欣「胸狠」上陣鬥搶fo
金像獎2024|楊偲泳「胸狠」登場極吸睛
楊偲泳(Rneci)昨日以金色低胸連身禮服出場,服裝除咗露出香肩外,仲有少少露腰設計,不過點都唔及Renci谷到盡的上圍吸睛!
金像獎2024|鄧麗欣真空上陣騷事業線
鄧麗欣(Stephy)昨晚的服裝可謂十分有驚喜!向來行保守路線嘅Stephy以激罕的性感造型示人,更挑戰真空上陣,性感指數爆燈!
金像獎2024|林明楨性感騷螞蟻腰
身材向來十分出眾嘅林明楨以白色薄紗禮服出場,雖然今次嘅服裝照舊行性感路線,不過小露事業線都比唔上腰部鏤空大騷螞蟻腰吸引!
金像獎2024|余香凝貼身禮服騷S型曲線
首度封后的余香凝以金色貼身禮服上陣,雖然行地毯嘅禮服只係小露香肩及美背,但係S型身材就十分出眾!而余香凝封后時的服裝就超級進取,禮服低胸嘅設計仲大方騷埋事業線!
金像獎2024|衛詩雅大方騷長腿
衛詩雅的禮服可謂設計感十足!除咗小deep V騷澎湃身材外,短款的裙擺仲將衛詩雅的長腿完美展現,養眼程度爆燈!
金像獎2024|周家怡暗藏睇頭
周家怡嘅服裝睇落密密實實,但其實背後暗藏睇頭!雖然身前嘅設計包到上頸,但其實背後原來露出大片白滑美背,再加上禮服超高衩嘅設計,完美展現周家怡殺食的長腿!
金像獎2024|陳蕾大露背極有誠意
喂然陳蕾行紅地毯時的禮服夠晒亮眼,但係就絕對唔夠頒獎時的服裝吸睛!陳蕾頒獎時換上一套大露背的禮物,狂騷骨感美背,超級有誠意!
金像獎2024|謝安琪大玩復古風
謝安琪以一身黑色鬆身禮服現身,雖然今次密密實實,但係謝安琪就在瀏海的設計上作出新嘗試,真係髮型就夠晒搶fo!
金像獎2024|鄭秀文大玩透視裝
鄭秀文向來出席金像獎的禮服都非常有睇頭,今年Sammi以黑色貼身長裙出場,除了大騷健身後fit爆的成果外,上身的部分更大玩透視,黑色的bra top若隱若現超級有睇頭!
金像獎2024|林熙蕾跌膊禮服性感爆燈
林熙蕾以一身帶有薄紗的黑色低胸禮服登場,而且服裝仲有修身的設計,呈現出林熙蕾完美的線條,完全係性感不減當年!
金像獎2024|王丹妮仙氣造型勁搶fo
王丹妮的禮服可謂細節天花板!低胸的服裝除咗小露性感外,腰部鏤空的設計仲騷埋王丹妮fit到漏嘅纖腰,仙氣得嚟又夠晒出眾!
金像獎2024|廖子妤貴氣look閃到爆
廖子妤(Fish)的禮服貴氣十足,墨藍色露肩低胸禮服將廖子妤完美肩頸比例展現,再加上服裝上鑲滿嘅珠片,令廖子妤成功閃爆全場!
金像獎2024|梁雍婷禮服連環騷身材
梁雍婷以白色低胸禮服上陣,貼身嘅剪裁除咗勾勒出梁雍婷十分「有料」的上圍外,更騷埋唔科學纖腰!而且禮服的背後係露背的設計,簡直充滿睇頭!
金像獎2024|吳冰婚紗主題騷纖腰
首次出席金像獎嘅小薯茄成員吳冰(阿冰),以一身純白禮服登場,睇落有啲似婚紗嘅服裝喺腰部的位置仲有大片鏤空的設計,大騷纖腰之餘,仲貼切埋阿冰入圍電影《一人婚禮》嘅主題!
將來還有什麼演唱會值得留意?
有不少歌手宣布舉辦演唱會,小編為你整合了2023香港演唱會+搶飛攻略一覽,包含各演唱會優先購票日期、公開售票日期、門票價錢、座位表等,想搶飛粉絲必定要留意!